《彭无山给谏自河工召复原官喜而有作》
清代·赵俞

三年薄宦卧江干，鸣凤今朝刷羽翰。暂屈邺侯参幕佐，忽宣唐羽拜原官。

重来寰海皆倾听，一入朝廷便改观。汉室淮阳终不召，须知纳谏古今难。

作者简介：（1635—1713）江南嘉定人，字文饶，号蒙泉。少时即有才名，至二十七岁始成诸生。康熙二十七年进士。旋因事被诬入狱。后得恢复进士身分。三十七年，任山东定陶知县。在官开渠、筑堤、植树，善政甚多。以年老辞官。有《绀寒亭诗文集》。